Document ID: 32004D0850

ROZHODNUTIE KOMISIE
z 3. decembra 2004,
ktorým sa menia a dopĺňajú prílohy I a II k rozhodnutiu 2002/308/ES, ktorým sa stanovujú zoznamy povolených zón a povolených fariem so zreteľom na jedno alebo viac ochorení rýb na vírusovú hemoragickú septikémiu (VHS) a infekčnú hematopoetickú nekrózu (IHN)
(oznámené pod číslom dokumentu K(2004) 4553)
(Text s významom pre EHP)
(2004/850/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 91/67/EHS z 28. januára 1991 o veterinárnych predpisoch, ktoré upravujú uvádzanie na trh vodných živočíchov a výrobkov akvakultúry (1), a najmä na články 5 a 6,
Keďže:
(1)
Rozhodnutie Komisie 2002/308/ES (2) stanovuje zoznamy povolených zón a povolených rybárskych fariem, ktoré sa nachádzajú v nepovolených zónach so zreteľom na určité ochorenia rýb.
(2)
Rakúsko, Nemecko, Taliansko a Španielsko predložili doklady na získanie štatútu povolených fariem v nepovolených zónach so zreteľom na VHS a IHN pre určité farmy na svojom území. Poskytnutá dokumentácia dokazuje, že tieto farmy spĺňajú požiadavky článku 6 smernice 91/67/EHS. Preto sú spôsobilé získať status povolených fariem v nepovolenej zóne a môžu byť zaradené do zoznamu povolených fariem.
(3)
Taliansko oznámilo pozitívny nález ochorenia VHS v časti kontinentálnej zóny, ktorá sa predtým považovala za oblasť bez výskytu ochorenia. Zóna preto ďalej nespĺňa požiadavky článku 5 smernice 91/67/EHS. Povolený štatút pre kontinentálnu zónu so zreteľom na VHS sa preto zrušuje.
(4)
Je preto potrebné zmeniť a doplniť rozhodnutie 2002/308/ES.
(5)
Opatrenia prijaté v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Rozhodnutie 2002/308/ES sa mení a dopĺňa takto:
1.
Príloha I sa nahrádza textom prílohy I tohto rozhodnutia.
2.
Príloha II je nahradená textom v prílohe II k tomuto rozhodnutiu.
Článok 2
Toto rozhodnutie je určené členským štátom.
V Bruseli 3. decembra 2004

Labels: 0
6